**MEMORANDUM**

**o spolupráci pri realizovaní Projektu**

uzavreté podľa § 51 zákona č. 40/1964 Zb. Občiansky zákonník v  znení neskorších predpisov a v súlade s § 38 zákona č. 575/2001 Z. z. o organizácii činnosti vlády a organizácii ústrednej štátnej správy v  znení neskorších predpisov (ďalej len „**memorandum**“)

medzi nasledovnými stranami:

**Ministerstvo financií SR**

sídlo: .......................................

štatutárny orgán: .......................................

IČO: .......................................

(ďalej ako „**MF SR**“ alebo „**Prijímateľ**“)

**a**

**...................................................**

sídlo: .......................................

štatutárny orgán: .......................................

IČO: .......................................

(ďalej ako „**Spolupracujúci subjekt**“)

(Prijímateľ a Spolupracujúci subjekt spoločne ďalej ako „**strany memoranda**“)

**Preambula**

Vzhľadom na to, že v zmysle § 38 ods. 1 a 3 zákona č. 575/2001 Z. z. o organizácii činnosti vlády a organizácii ústrednej štátnej správy v  znení neskorších predpisov ministerstvá a ostatné ústredné orgány štátnej správy využívajú poznatky verejných inštitúcií, zapájajú ich do práce na riešení otázok koncepčnej povahy a pri plnení svojich úloh úzko spolupracujú a vzhľadom na to, že v dôsledku realizácie projektu definovaného v článku 1 ods. 1 tohto memoranda by malo dôjsť k zlepšeniu podmienok pre plnenie úloh Spolupracujúceho subjektu v oblasti jeho pôsobnosti, strany memoranda sa dohodli na uzavretí tohto memoranda za účelom vytvorenia právneho základu vzájomnej spolupráce a účasti Spolupracujúceho subjektu na realizácii aktivít projektu definovaného v článku 1 ods. 1 tohto memoranda gestorovaného MF SR.

**Článok 1**

**Základné ustanovenia**

1. Prijímateľ bude realizovať v nadväznosti na zmluvu o poskytnutí nenávratného finančného príspevku (ďalej ako „zmluva o poskytnutí **NFP**“), v súlade s podmienkami vyzvania, kód ........................ (ďalej ako „**vyzvanie**“), nasledovný projekt:

názov projektu: ...................................................................

operačný program: Efektívna verejná správa

spolufinancovaný fondom: Európsky sociálny fond

prioritná os: 1 – Posilnené inštitucionálne kapacity a efektívna VS

špecifický cieľ: 1.1: Skvalitnené systémy a optimalizované procesy VS

poskytovateľ NFP: Ministerstvo vnútra SR

účel projektu: hodnotiť verejné výdavky z pohľadu účelnosti a efektívnosti výdavkov a identifikovať opatrenia, ktoré zvýšia hodnotu za peniaze z verejných financií. Tento účel bude napĺňaný prostredníctvom špecifického analytického procesu - revízie výdavkov. Projekt má ambície celkovo zlepšiť fungovanie štátu a spokojnosť občanov prostredníctvom zlepšenia hospodárenia s verejnými prostriedkami, skvalitnenia rozhodovania vo verejnej správe na základe analytických podkladov a zvýšenia transparentnosti rozhodovania o rozpočte.

na dosiahnutie cieľa projektu: cieľom projektu je zrealizovanie hlavnej aktivity projektu z vecného a časového hľadiska ako aj z hľadiska ostatných podmienok v súlade s prílohou č. 2 Predmet podpory NFP zmluvy o poskytnutí NFP a v tej súvislosti aj splnenie merateľných ukazovateľov projektu definovaných v prílohe č. 2 Predmet podpory NFP zmluvy o poskytnutí NFP .

(ďalej ako „**Projekt**“)

1. Spolupracujúci subjekt vykonáva svoju pôsobnosť v oblasti ............................ na základe osobitného právneho predpisu, ktorým je zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, (*je možné uviesť aj paragraf definujúci konkrétne činnosti toho-ktorého ministerstva*), v dôsledku čoho údaje, informácie a ďalšie vstupy vyplývajúce a súvisiace s ním vykonávanou pôsobnosťou sú potrebné pre Prijímateľa pre riadnu realizáciu Projektu a dosiahnutie účelu a cieľa Projektu. Súčasne činnosť Spolupracujúceho subjektu úzko súvisí a bude ovplyvnená dosiahnutím účelu a cieľa Projektu v nadväznosti na článok 2 ods. 2 tohto memoranda.
2. Účelom uzavretia tohto memoranda je vytvorenie právneho rámca pre partnerstvo medzi stranami memoranda a z toho vyplývajúcu spoluprácu strán memoranda, ktoré umožnia zefektívniť procesy a postup Prijímateľa pri realizácii aktivít Projektu a dosiahnutí jeho účelu a cieľa.

**Článok 2**

**Predmet memoranda**

1. Strany memoranda sa dohodli na uzatvorení tohto memoranda s cieľom upraviť ich vzájomné práva a povinnosti a ostatné podmienky súvisiace s realizáciou Projektu v súlade s podmienkami písomného vyzvania za účasti Spolupracujúceho subjektu.
2. Spolupracujúci subjekt uzavretím tohto memoranda súhlasí s tým, že bude aktívne spolupracovať s Prijímateľom za účelom riadnej realizácie Projektu, dosiahnutí jeho účelu a cieľa a zachovaní výsledkov Projektu v dobe Následného monitorovania Projektu, ako je to určené vo vyzvaní, v zmysle ustanovení tohto memoranda, a to najmä za účelom zabezpečenia toho, aby bolo realizáciou Projektu dosiahnuté:
3. hodnotenie verejných výdavkov z pohľadu účelnosti a efektívnosti prostredníctvom tzv. revízie výdavkov v oblastiach výdavkových programov, investícii, prevádzky a regulácie štátu a identifikovanie opatrení, ktoré zvýšia hodnotu za peniaze z verejných financií a  následné štandardné využívanie procesu revízie výdavkov aj po ukončení realizácie Projektu;
4. vytvorenie, aktualizácia a implementácia metodiky revízie výdavkov a jej uplatňovanie aj po ukončení realizácie Projektu;
5. príprava napojenia procesu revízie výdavkov na rozpočtový proces;
6. vytvorenie databázy údajov potrebných k revíziám výdavkov a jej využívanie aj po ukončení realizácie Projektu;
7. implementácia revíziou výdavkov identifikovaných a vládou odsúhlasených opatrení a zabezpečenie ich implementácie aj po ukončení realizácie Projektu.

**Článok 3**

**Práva a povinnosti strán memoranda**

1. Prijímateľ plní najmä všetky povinnosti vyplývajúce pre neho zo zmluvy o poskytnutí NFP za účelom riadnej realizácie aktivít Projektu a dosiahnutia cieľa Projektu. V rámci tohto vykonáva vo vzťahu k tomuto memorandu najmä:
	1. hodnotenie verejných výdavkov z pohľadu účelnosti a efektívnosti výdavkov a identifikáciu opatrení, ktoré zvýšia hodnotu za peniaze z verejných financií,
	2. tvorbu metodiky revízie výdavkov a jej aktualizovanie na základe výsledkov jednotlivých revízií výdavkov,
	3. prípravu napojenia procesu revízie výdavkov na rozpočtový proces,
	4. mentoring zamestnancov Spolupracujúceho subjektu pri aplikácii metodiky revízie výdavkov,
	5. pre oblasť problematiky revízie výdavkov organizuje workshopy, semináre, konferencie, pracovné rokovania s účasťou domácich alebo zahraničných expertov ako lektorov a vysiela svojich zamestnancov na takéto podujatia,
2. riadi proces realizácie Projektu vrátane činností prebiehajúcich na Spolupracujúcom subjekte
3. poskytuje Spolupracujúcemu subjektu pokyny a informácie potrebné pre výkon spolupráce
4. zabezpečí zamestnancov Prijímateľa, ktorí budú spolupracovať so Spolupracujúcim subjektom pri realizácii konkrétnej úlohy,
5. ďalšie aktivity/činnosti potrebné pre riadnu realizáciu Projektu.
6. V nadväznosti na povinnosti Prijímateľa vyplývajúce z odseku 1 tohto článku sa Spolupracujúci subjekt zaväzuje aktívne spolupracovať s Prijímateľom na procese revízií výdavkov, najmä:
	1. poskytovať Prijímateľovi údaje a podklady potrebné k revízii výdavkov, s výnimkou údajov a informácii, ktoré nie je možné poskytnúť podľa osobitného predpisu (napr. z. č. 215/2004  Z. z. o ochrane utajovaných skutočností a o zmene a doplnení niektorých zákonov),
	2. aktívne spolupracovať pri tvorbe metodiky revízie výdavkov, najmä spolupracovať na tvorbe špecializovanej časti metodiky revízie výdavkov,
	3. aktívne spolupracovať pri výkone revízie výdavkov, pri špecifickej oblasti revízie výdavkov, poskytovať konzultácie a poradenstvo pri výkone revízie výdavkov, spolupracovať pri príprave materiálu navrhujúcom zmeny rozpočtového procesu – napojenie revízie výdavkov na rozpočtový proces,
	4. implementovať proces revízie výdavkov a opatrenia identifikované revíziou výdavkov a odsúhlasené vládou SR, poskytovať informácie o implementácii opatrení subjektom zodpovedným za monitorovanie implementácie opatrení,
	5. spolupracovať s Prijímateľom pri organizovaní workshopov, seminárov, konferencií, pracovných rokovaní v oblasti revízie výdavkov a pri mentoringu svojich zamestnancov k metodike revízie výdavkov,  vysielať svojich zamestnancov na takéto podujatia,
	6. pri revízii výdavkov využívať možnosti spolupráce s medzinárodnými inštitúciami a externými odborníkmi v rámci svojich kapitol,
	7. vykonávať ďalšie činnosti podľa požiadavky Prijímateľa v súvislosti s Projektom.

Zmluvné strany sa dohodli, že ak sa počas realizácie aktivít Projektu ukáže, že je potrebné alebo vhodné, aby zamestnanec Prijímateľa vykonával činnosti priamo u Spolupracujúceho subjektu, na podnet tej zmluvnej strany, ktorá deklaruje potrebnosť alebo vhodnosť, zmluvné strany vyvinú maximálne úsilie na to, aby tento stav bol dosiahnutý pri dodržaní všetkých aplikovateľných právnych predpisov, najmä zákona č. 400/2009 Z. z. o štátnej službe v znení neskorších predpisov, resp. zákona č. 311/2001 Z. z. Zákonník práce v znení neskorších predpisov.

1. Podrobnejšie určenie rozsahu spolupráce  podľa tohto článku, predovšetkým jej konkrétnu formu, rozsah a určenie konkrétnych údajov, informácií a iných dát ktoré bude Prijímateľ potrebovať (ďalej ako „**požadované informácie**“), bude vyplývať z konkrétnej písomnej požiadavky Prijímateľa adresovanej Spolupracujúcemu subjektu. Spolupracujúci subjekt sa zaväzuje požadované informácie poskytnúť a úlohy vykonať v primeranej lehote, ktorá nesmie byť kratšia ako ... pracovných dní.
2. V prípade, ak činnosť Spolupracujúceho subjektu podľa tohto memoranda bude predstavovať aj inú činnosť ako poskytovanie požadovaných informácií, strany memoranda sa osobitne v písomnej forme dohodnú na spôsobe, rozsahu a lehote realizácie takejto činnosti zo strany Spolupracujúceho subjektu.
3. Strany memoranda sa zaväzujú poskytovať si vzájomne súčinnosť za účelom plnenia svojich záväzkov, ktoré im z memoranda vyplývajú.

**Článok 4**

**Osobitné ustanovenia**

1. Strany memoranda vyhlasujú, že sú si vedomé skutočnosti, že na základe tohto memoranda, ani v súvislosti s ním, im nevznikajú žiadne vzájomné finančné záväzky.
2. Strany memoranda sa dohodli, že písomná forma, ktorá je preferovanou formou ich vzájomnej komunikácie podľa tohto memoranda, je splnená zaslaním elektronickej správy (e-mailu) druhej strane memoranda na e-mailovú adresu uvedenú v nasledujúcom odseku tohto článku.
3. Za účelom zjednodušenia komunikácie a realizácie článku 3 ods. 5 tohto memoranda, si strany memoranda určili kontaktné osoby na operatívnu komunikáciu, ktorými sú:

 za Prijímateľa: meno a priezvisko:

 pracovné zaradenie:

 telefón a e-mail:

 za Spolupracujúci subjekt: meno a priezvisko:

 pracovné zaradenie:

 telefón a e-mail:

Doručením požiadavky na e-mailovú adresu priradenú podľa tohto odseku k pracovnému zaradeniu kontaktnej osobe sa táto požiadavka považuje za doručenú strane memoranda. V prípade ak dôjde pri nezmenenom pracovnom zaradení len k zmene konkrétnej fyzickej osoby (vrátane e-mailu a telefónu) v tomto pracovnom zaradení, takáto zmena nepredstavuje zmenu tohto memoranda a nie je preto potrebné vyhotoviť dodatok tohto memoranda.

1. Strany memoranda sa zaväzujú vzájomne si písomne oznamovať akékoľvek zmeny v kontaktných údajoch ako aj v kontaktných osobách do 10 pracovných dní odo dňa, kedy táto zmena nastala.
2. Strany memoranda sú si vedomé, že Poskytovateľ NFP uvedený v článku 1 ods. 1 tohto memoranda má právo byť informovaný o akejkoľvek skutočnosti týkajúcej sa spolupráce strán memoranda vo vzťahu k Projektu. Strany memoranda sa preto zaväzujú poskytnúť Poskytovateľovi NFP ďalšie nevyhnutné informácie, o ktoré ich tento požiada, a to v primeranej lehote a spôsobom, ktorý bude vyplývať z požiadavky Poskytovateľa NFP. Súčasne sa strany memoranda zaväzujú udržať obsah svojich vzájomných záväzkov vo vzťahu k Projektu súladný s podmienkami poskytnutia NFP vyplývajúcimi z písomného vyzvania a tiež súladný so základnými záväzkami vyplývajúcimi z tohto memoranda. Tento záväzok sa vzťahuje na každú zmenu tohto memoranda alebo na iný právny úkon strán memoranda, ak Poskytovateľ NFP písomne neodsúhlasí iný postup. V časti záväzkov vyplývajúcich z tohto odseku sa považuje dohoda strán memoranda za dohodu v prospech tretej osoby podľa § 50 Občianskeho zákonníka, ktorou je Poskytovateľ NFP uvedený v článku 1 ods. 1 tohto memoranda.

**Článok 5**

**Záverečné ustanovenia**

1. Toto memorandum je uzavreté a nadobúda platnosť a účinnosť dňom jeho podpisu oboma stranami memoranda.
2. Toto memorandum sa uzatvára na dobu určitú do ukončenia trvania zmluvy o poskytnutí NFP, predmetom ktorej je realizácia Projektu.
3. Strany memoranda uzatvárajú toto memorandum dobrovoľne, na základe svojej slobodnej vôle, s vedomím si záväzkov, ktoré tým na seba preberajú a vyhlasujú, že sú pripravení ich riadne a včas plniť.
4. Toto memorandum je možné meniť a dopĺňať na základe vzostupne číslovaných dodatkov v písomnej forme, na základe súhlasu oboch strán memoranda. Realizácia článku 3 ods. 4 tohto memoranda nepredstavuje zmenu tohto memoranda, preto sa vykoná len vzájomným odsúhlasením medzi kontaktnými osobami, bez potreby vypracovania dodatku podľa tohto článku.
5. Toto memorandum je vyhotovené v štyroch (4) rovnopisoch s platnosťou originálu, pričom strany memoranda dostanú každá po dvoch (2) vyhotoveniach.

**[[1]](#footnote-2)Podpisy strán memoranda:**

Za Prijímateľa[[2]](#footnote-3): Za Spolupracujúci subjekt[[3]](#footnote-4):

V Bratislave, dňa ..................... V ............................., dňa .......................

................................................... ...................................................

1. V prípade podpisu splnomocneným zástupcom priložiť rovnopis alebo overené plnomocenstvo [↑](#footnote-ref-2)
2. Meno a priezvisko štatutárneho orgánu/splnomocneného zástupcu [↑](#footnote-ref-3)
3. Meno a priezvisko štatutárneho orgánu/splnomocneného zástupcu [↑](#footnote-ref-4)